CELEX: C2005/082/04
Language: hu
Date: 2005-04-02 00:00:00
Title: A Bíróság ítélete (második tanács) (2005. január 13.) a C-84/03. sz., az Európai Közösségek Bizottsága kontra Spanyol Királyság ügyben (Tagállami kötelezettségszegés – 93/36/EGK és 93/37/EGK irányelvek – Közbeszerzés – Árubeszerzésre és építési beruházásra irányuló közbeszerzési szerződések odaítélési eljárásai – Alkalmazási kör – Ajánlatkérő fogalma – Közigazgatási szervek közötti együttműködési megállapodások – Beszerzés fogalma – Tárgyalásos eljárás alkalmazása az irányelvben elő nem írt eseteken)

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/2
            
         
      A BÍRÓSÁG ÍTÉLETE
   
   (második tanács)
   (2005. január 13.)
   a C-84/03. sz., az Európai Közösségek Bizottsága kontra Spanyol Királyság ügyben (1)
   
   (Tagállami kötelezettségszegés - 93/36/EGK és 93/37/EGK irányelvek - Közbeszerzés - Árubeszerzésre és építési beruházásra irányuló közbeszerzési szerződések odaítélési eljárásai - Alkalmazási kör - Ajánlatkérő fogalma - Közigazgatási szervek közötti együttműködési megállapodások - Beszerzés fogalma - Tárgyalásos eljárás alkalmazása az irányelvben elő nem írt eseteken)
   (2005/C 82/04)
   Az eljárás nyelve: spanyol
   A C-84/03. sz., az Európai Közösségek Bizottsága (meghatalmazott: K. Wiedner és G. Valero Jordana) kontra Spanyol Királyság (meghatalmazott: S. Ortiz Vaamonde) ügyben, az EK 226. cikke alapján 2003. február 26-án benyújtott, tagállami kötelezettségszegés megállapítása iránti kereset tárgyában a Bíróság (második tanács), tagjai: C. W. A. Timmermans, a tanács elnöke, R. Schintgen, J. Makarczyk (előadó), G. Arestis és J. Klucka bírák, főtanácsnok: J. Kokott, hivatalvezető: R. Grass, 2005. január 13-án meghozta ítéletét, amelynek rendelkező része a következő:
   
               1)
            
            
               Mivel nem megfelelően ültette át belső jogrendjébe az árubeszerzésre irányuló közbeszerzési szerződések odaítélési eljárásainak összehangolásáról szóló, 1993. június 14-i 93/36/EGK tanácsi irányelvet és az építési beruházásra irányuló közbeszerzési szerződések odaítélési eljárásainak összehangolásáról szóló, 1993. június 14-i 93/37/EGK tanácsi irányelvet, és különösen,
               
                           —
                        
                        
                           mivel kizárta a 2000. június 16-i Ley de Contratos de las Administraciones Públicasnak (a közigazgatás közbeszerzéseire vonatkozó törvény) a 2000. június 16-i 2/2000 Real Decreto Legislativo által jóváhagyott egységes szerkezetbe foglalt változata alkalmazási köréből e törvény 1. cikkének (3) bekezdésében azon magánjogi jogi személyeket, amelyek megfelelnek mindkét irányelv 1. cikke b) pontja második albekezdésének első, második és harmadik franciabekezdésében felsorolt feltételeknek,
                        
                     
                           —
                        
                        
                           mivel ugyanezen törvény alkalmazási köréből teljesen kizárta annak 3. cikke (1) bekezdésének c) pontjában a közigazgatási szervek között megkötött együttműködési megállapodásokat, amelyek ugyanezen irányelvek értelmében közbeszerzésnek minősülnek, és
                        
                     
                           —
                        
                        
                           mivel lehetővé tette az említett törvény 141. cikkének a) pontjában és a 182. cikkének a) és g) pontjában a tárgyalásos eljárás alkalmazását az említett irányelvben nem említett két esetben,
                        
                     a Spanyol Királyság nem tett eleget az említett irányelvek alapján fennálló kötelezettségeit.
            
         
               2)
            
            
               A Spanyol Királyságot kötelezi a költségek viselésére.
            
         
      (1)  HL C 101., 2003.4.26.